PATVIRTINTA

Rokiškio rajono savivaldybės tarybos

2021 m. rugsėjo 24 d. sprendimu Nr. TS-

**ROKIŠKIO KRAŠTO GARBĖS PILIEČIO VARDO SUTEIKIMO IR APDOVANOJIMO ROKIŠKIO RAJONO SAVIVALDYBĖS MERO PADĖKOS RAŠTAIS**

**NUOSTATAI**

**I. BENDROSIOS NUOSTATOS**

1. Rokiškio krašto garbės piliečio vardo suteikimo ir apdovanojimo Rokiškio rajono savivaldybės mero padėkos raštais nuostatai (toliau – nuostatai) apibrėžia Rokiškio rajono savivaldybės apdovanojimus, nustato apdovanojimų suteikimo, apdovanojimų ženklų įteikimo, netekimo tvarką, apdovanotųjų teises.

2. Pagrindinės šiuose nuostatuose vartojamos sąvokos:

2.1. apdovanojimų ženklai – daiktinė apdovanojimų išraiška:

2.1.1. Rokiškio krašto garbės piliečio ženklas ir jo sumažintas variantas;

2.1.2. Rokiškio rajono savivaldybės mero padėka.

2.2. Etalonas – Rokiškio rajono savivaldybės tarybos sprendimu patvirtintas Rokiškio krašto garbės piliečio ženklo, ženklo pažymėjimo pavyzdys (1 priedas).

3. Rokiškio rajono savivaldybės apdovanojimai gali būti skiriami Lietuvos Respublikos piliečiams, asmenims be pilietybės, juridiniams asmenims ar užsieniečiams pagerbti.

4. Rokiškio rajono savivaldybės apdovanojimai suteikiami:

4.1. Rokiškio rajono savivaldybės tarybos sprendimu – Rokiškio krašto garbės piliečio vardas;

4.2. Rokiškio rajono savivaldybės mero potvarkiu – mero padėka.

5. Nuostatuose vartojamos sąvokos suprantamos taip, kaip jos vartojamos Lietuvos Respublikos vietos savivaldos įstatyme ir kituose teisės aktuose.

**II. ROKIŠKIO RAJONO SAVIVALDYBĖS APDOVANOJIMAI**

6. **Rokiškio krašto garbės piliečio vardas** (toliau šiuose nuostatuose – Garbės piliečio vardas) gali būti suteikiamas Lietuvos Respublikos bei užsienio valstybių piliečiams už:

6.1. ypatingus nuopelnus bei išskirtinį indėlį į Rokiškio rajono švietimo, kultūros, mokslo, sporto, ekonomikos, mecenatinę veiklą, Rokiškio krašto vardo garsinimą, socialinės plėtros ir kitas sritis;

6.2. svarų indėlį, kuriant Rokiškio rajono gyventojų kultūrinę, ekonominę, socialinę bei dvasinę gerovę.

7. Rokiškio krašto garbės piliečio ženklas ir ženklo pažymėjimas įteikiamas Rokiškio krašto garbės piliečiui.

8. Garbės piliečio vardas gali būti suteikiamas tiek gyvam, tiek mirusiam asmeniui. Suteikiant Garbės piliečio vardą mirusiam asmeniui, Garbės piliečio ženklas ir ženklo pažymėjimas įteikiami mirusiojo šeimai, piniginė išmoka (39 punktas) neskiriama.

9. **Rokiškio rajono savivaldybės mero padėka** gali būti suteikiama fiziniams ir juridiniams asmenims už įvairius nuopelnus Rokiškio kraštui ir kitą visuomenei reikšmingą veiklą.

**III. KANDIDATŲ SAVIVALDYBĖS APDOVANOJIMAMS**

**TEIKIMO SĄLYGOS IR TVARKA**

10. Teisę teikti kandidatus Rokiškio krašto garbės piliečio vardui, Rokiškio rajono savivaldybės mero padėkai turi:

10.1. 1/3 rajono savivaldybės tarybos narių;

10.2. savivaldybės administracijos direktorius;

10.3. nevyriausybinės organizacijos;

10.4. juridiniai asmenys;

10.5. asmenų grupės (ne mažiau kaip 20 asmenų).

11. Prie teikimo (2 priedas) suteikti Rokiškio krašto garbės piliečio vardą pridedama:

11.1. kandidato gyvenimo aprašymas, kuriame nurodoma asmens biografija;

11.2. darbų ir nuopelnų rajonui aprašymas;

11.3. duomenys apie ankstesnius apdovanojimus;

11.4. jei siūlo asmenų grupė (10.5 punktas), pridedamas susirinkimo (posėdžio) protokolas, atitinkantis raštvedybos reikalavimus arba siūlymas turi būti pasirašytas ne mažiau kaip 20 asmenų.

12. Papildomai prie teikimo galima pateikti nuotraukas, leidinius ir kitą medžiagą, atskleidžiančią kandidato veiklos reikšmę Rokiškio kraštui.

13. Teikimas asmeniui suteikti Garbės piliečio vardą pateikiamas Rokiškio rajono savivaldybei iki einamųjų metų lapkričio 15 dienos. Rajono savivaldybė per 5 darbo dienas teikimą pateikia Rokiškio rajono savivaldybės apdovanojimų komisijai.

14. Teikimus svarsto ir vertina savivaldybės mero potvarkiu sudaryta Rokiškio rajono savivaldybės apdovanojimų komisija (toliau – Komisija), sudaryta iš 11 narių (3 asmenis deleguoja savivaldybės meras; 3 asmenis deleguoja administracijos direktoriaus; po 1 asmenį deleguoja Kultūros ir turizmo taryba, Jaunimo reikalų taryba, Nevyriausybinių organizacijų taryba, Bendruomeninių organizacijų taryba, Sporto ir sveikatinimo taryba).

15. Apdovanojimų komisija veikia pagal savivaldybės tarybos patvirtintus Rokiškio krašto garbės piliečio vardo suteikimo ir apdovanojimo Rokiškio rajono savivaldybės mero padėkos raštais nuostatus ir mero potvarkiu patvirtintą Rokiškio rajono savivaldybės apdovanojimų komisijos darbo reglamentą.

16. Komisijai apsvarsčius siūlomus kandidatus prieš teikiant siūlymą tarybai suteikti Rokiškio krašto garbės piliečio vardą, kandidatas informuojamas ir, tik gavus rašytinį sutikimą (3 priedas) dėl asmens duomenų tvarkymo, būtų tęsiamos viešinimo ir kitos procedūros. Komisijos išvada dėl siūlomų kandidatų į Rokiškio krašto garbės piliečius teikiama savivaldybės tarybai. Savivaldybės taryba priima sprendimą asmeniui suteikti ar nesuteikti Garbės piliečio vardą.

17. Per vienerius kalendorinius metus Rokiškio krašto garbės piliečio vardas gali būti suteikiamas 1 asmeniui.

18. Teikimas apdovanoti Rokiškio rajono savivaldybės mero padėka (2 priedas) pateikiamas Rokiškio rajono savivaldybės merui ne vėliau kaip likus 3 savaitėms iki planuojamos padėkos įteikimo kandidatams, Komisijai pateikiamas ne vėliau kaip likus 2 savaitėms iki planuojamos padėkos įteikimo kandidatams.

19. Teikime apdovanoti Rokiškio rajono savivaldybės mero padėka, turi būti nurodyta: už kokius nuopelnus ir darbus ar kokia proga siūloma apdovanoti, trumpas kandidato gyvenimo aprašymas ar kolektyvo charakteristika.

20. Komisijos išvada dėl siūlomų kandidatų apdovanoti Rokiškio rajono savivaldybės mero padėka pateikiama savivaldybės merui. Mero padėkos suteikiamos asmenims, patvirtintiems mero potvarkiu.

21. Asmenys, teisti už tyčinius nusikaltimus, negali būti teikiami kaip kandidatai Garbės piliečio vardui gauti, negali būti teikiami apdovanoti mero padėka.

22. Už pateiktų duomenų apie kandidatą į apdovanojimus tikrumą atsako teikiantys asmenys.

**IV. APDOVANOJIMO ŽENKLŲ SUTEIKIMO SĄLYGOS IR TVARKA**

23. Apdovanojimų komisija teikimo nesvarsto Komisijos posėdyje, jeigu:

23.1. teikimo teikėjas neatitinka šių nuostatų 10 punkte nurodytų reikalavimų;

23.2. teikimas ir kiti dokumentai dėl Garbės piliečio vardo suteikimo neatitinka šių nuostatų 11 punkte nurodytų reikalavimų;

23.3. teikimas yra anoniminis;

23.4. laiku ar visai nepateikiama Apdovanojimų komisijos prašoma informacija dėl Rokiškio krašto garbės piliečio, nurodyta šių nuostatų 11 punkte.

24. Asmeniui Garbės piliečio vardas suteikiamas Komisijos teikimu savivaldybės tarybos sprendimu. Komisijos teikimas savivaldybės tarybai yra rekomendacinis. Savivaldybės tarybai nepriėmus sprendimo dėl Garbės piliečio vardo siūlomam asmeniui suteikimo, Komisija pakartotinai nagrinėti siūlymą asmeniui suteikti Garbės piliečio vardą ir teikti teikimą savivaldybės tarybai gali atsiradus naujų aplinkybių ar paaiškėjusių faktų apie asmens veiklą, nurodytą šių Nuostatų 6 punkte.

25. Apie savivaldybės tarybos priimtus sprendimus dėl Garbės piliečio vardo suteikimo savivaldybės administracija raštu informuoja siūlymų teikėjus per 5 darbo dienas nuo sprendimų priėmimo dienos.

**V. APDOVANOJIMO PROGOS IR JŲ ĮTEIKIMAS**

26. Rokiškio rajono savivaldybei nusipelnę asmenys apdovanojami Vasario 16-osios – Lietuvos valstybės atkūrimo dienos, Kovo 11-osios – Nepriklausomybės atkūrimo dienos, Liepos 6-osios – Valstybės (Lietuvos karaliaus Mindaugo karūnavimo) dienos ir Rokiškio miesto dienos proga. Atskirais atvejais apdovanojimai gali būti įteikti ir kitu laiku.

27. Rokiškio rajono savivaldybės apdovanojimus iškilmingai įteikia Rokiškio rajono savivaldybės meras arba jo įgaliotas asmuo.

28. Jei apdovanotasis miršta, nespėjus įteikti jam apdovanojimo, apdovanojimo ženklas ir apdovanojimo dokumentai gali būti įteikti jo šeimos nariams ar artimiems giminaičiams arba jiems sutikus saugomi (eksponuojami) Rokiškio krašto muziejuje.

**VI. APDOVANOJIMŲ ŽENKLAI IR DOKUMENTAI, JŲ DUBLIKATAI**

29. Apdovanotiesiems įteikiami apdovanojimo ženklai ir apdovanojimo dokumentai.

30. Apdovanojimo dokumentai yra šie:

30.1. Rokiškio rajono savivaldybės tarybos sprendimo dėl suteikimo Rokiškio krašto garbės piliečio vardo kopija;

30.2. Rokiškio rajono savivaldybės mero potvarkio dėl apdovanojimų Rokiškio rajono savivaldybės mero padėka kopija;

30.3. Rokiškio rajono savivaldybės mero pasirašytas ir antspaudu patvirtintas Rokiškio krašto garbės piliečio ir ženklo pažymėjimai.

31. Rokiškio rajono garbės piliečio ženklai yra numeruojami.

32. Apdovanojimo ženklo numeris ir data įrašoma į apdovanotam asmeniui apdovanojimo įteikimą liudijantį dokumentą. Apdovanojimus liudijantys dokumentai registruojami.

33. Praradus apdovanojimą liudijantį dokumentą, apdovanotojo prašymu gali būti išduodami jų dublikatai, patvirtinti rajono savivaldybės administracijos direktoriaus.

34. Apdovanotieji, praradę apdovanojimo ženklus, jų dublikatus gali įsigyti įteikę rajono savivaldybės administracijos direktoriui prašymą. Jame turi būti nurodoma ženklo praradimo aplinkybės. Apmokėjus apdovanojimo ženklo vertę, atitinkamai pažymėtą jo dublikatą išduoda rajono savivaldybės administracijos direktorius.

35. Apie apdovanojimo praradimą skelbiama vietos spaudoje.

**VII. ROKIŠKIO RAJONO SAVIVALDYBĖS APDOVANOJIMŲ ŽENKLŲ TVARKYTOJAS IR DARBAI, SUSIJĘ SU APDOVANOJIMŲ ŽENKLAIS**

36. Rokiškio rajono savivaldybės apdovanojimo ženklų tvarkytojas – Rokiškio rajono savivaldybės administracijos direktorius (arba jo įgaliotas asmuo).

37. Apdovanojimo ženklų tvarkytojas atlieka šias funkcijas:

37.1. organizuoja apdovanojimo ženklų gamybą;

37.2. išduoda Rokiškio rajono garbės piliečio ženklo pažymėjimus ir jų dublikatus;

37.3. organizuoja dokumentų rengimą dėl apdovanojimų;

37.4. koordinuoja apdovanojimų įteikimą;

37.5. informuoja visuomenę apie apdovanotuosius asmenis;

37.6. saugo apdovanojimo ženklų projektus ir etalonus;

37.7. vykdo apdovanojimų registraciją Garbės piliečių knygoje;

37.8. apdovanojimo komisiją aprūpina kanceliarinėmis priemonėmis.

**VIII. GARBĖS PILIEČIO TEISĖS**

38. Garbės pilietis turi šias teises:

38.1. dalyvauti savivaldybės tarybos bei jos komitetų posėdžiuose ir pasisakyti juose savivaldybės tarybos reglamente nustatyta tvarka;

38.2. siūlyti merui įtraukti į darbotvarkę savivaldybės taryboje svarstytinus klausimus (kartu su sprendimų projektais);

38.3. nemokamai lankytis visuose rajono teritorijoje vykstančiuose renginiuose, kuriuos organizuoja savivaldybės įstaigos (koncertai, sporto varžybos ir kt.). Siekiant užtikrinti deramą Garbės piliečio dalyvavimą renginyje, jis apie pageidavimą dalyvauti renginyje praneša administracijos direktoriui arba renginio organizatoriui 1 darbo diena iki renginio pradžios.

39. Rokiškio rajono savivaldybė Rokiškio krašto garbės piliečiui skiria vienkartinę 2 vidutinio mėnesinio darbo užmokesčio (VMDU) dydžio išmoką, kuri išmokama per mėnesį nuo Garbės piliečio vardo suteikimo taryboje, iš savivaldybės biudžeto.

**IX. GARBĖS PILIEČIO VARDO PRARADIMO PAGRINDAI IR TVARKA**

40. Asmuo praranda Garbės piliečio vardą, kai:

40.1. įstatymų nustatyta tvarka jis įsiteisėjusiu nuosprendžiu yra pripažintas padaręs tyčinį nusikaltimą;

40.2. savivaldybės taryba posėdyje dalyvaujančių tarybos narių balsų dauguma priima sprendimą, kad tam tikras asmens poelgis yra nesuderinamas su Garbės piliečio vardu arba jį žemina.

41. Savivaldybės tarybai priėmus sprendimą pripažinti netekusiu galios savivaldybės tarybos sprendimą dėl Garbės piliečio vardo suteikimo, asmuo privalo grąžinti savivaldybės administracijos direktoriui Garbės piliečio ženklą ir pažymėjimą.

42. Apdovanotas asmuo, kuris savanoriškai atsisako apdovanojimo, nustačius atsisakymo faktą (pateikiamas prašymas raštu), savivaldybės tarybos sprendimu išbraukiamas iš Garbės piliečių sąrašo.

43. Apie Garbės piliečio vardo netekimą informuojama savivaldybės gyventojai savivaldybės interneto svetainėje.

**X. BAIGIAMOSIOS NUOSTATOS**

44. Apdovanojimų komisija rengia Rokiškio krašto garbės piliečio vardo suteikimo ir apdovanojimo Rokiškio rajono savivaldybės mero padėkos raštu nuostatų projektą ir teikia tvirtinti savivaldybės tarybai.

45. Šie Nuostatai gali būti keičiami, tikslinami ir papildomi, pripažįstami netekusiais galios savivaldybės tarybos sprendimu.

Rokiškio krašto garbės piliečio vardo suteikimo ir apdovanojimo Rokiškio rajono savivaldybės mero padėkos raštais nuostatų

1 priedas

**ROKIŠKIO KRAŠTO GARBĖS PILIEČIO**

**ŽENKLO ETALONAS**



**ROKIŠKIO KRAŠTO GARBĖS PILIEČIO**

**ŽENKLO PAŽYMĖJIMO ETALONAS**



P

Rokiškio krašto garbės piliečio vardo suteikimo ir apdovanojimo Rokiškio rajono savivaldybės mero padėkos raštais nuostatų

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Paraiškos teikėjo pavadinimas, adresas, telefonas)*

Rokiškio rajono savivaldybės merui

Rokiškio rajono savivaldybės administracijos direktoriui

Respublikos g. 94,

LT- 42136 Rokiškis

El.p. [savivaldybe@post.rokiskis.lt](mailto:savivaldybe@post.rokiskis.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(data, Nr.)*

**TEIKIMAS ROKIŠKIO RAJONO SAVIVALDYBĖS APDOVANOJIMUI GAUTI**

Apdovanojimą siūloma teikti (informacija apie kandidatą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*( vardas, pavardė, darbovietė, užimamos pareigos)*

Kokį apdovanojimą siūloma suteikti? (pabraukti)

Savivaldybės mero padėkos raštas; Rokiškio krašto garbės pilietis.

Pretendento veiklos apžvalga, nuopelnų aprašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apdovanoti siūlome už (padėkos žodžiai, kurie bus įrašyti padėkos rašte) \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendento arba kontaktinio asmens vardas, pavardė, adresas, el.paštas, telefonas, parašas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraiškos teikėjas)*  *(parašas)*

Rokiškio krašto garbės piliečio vardo suteikimo ir apdovanojimo Rokiškio rajono savivaldybės mero padėkos raštais nuostatų

3 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(asmens vardas ir pavardė, asmens kodas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(gyv. adresas, telefono numeris)*

**Rokiškio rajono savivaldybės administracijai**

**SUTIKIMAS**

**DĖL ASMENS DUOMENŲ VIEŠINIMO**

**\_\_\_\_\_\_\_\_\_\_\_\_\_\_\_\_**

*(data)*

\_\_\_\_\_\_\_\_\_\_\_\_\_\_\_\_\_

*(vieta)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  *(vardas ir pavardė)*

sutinku, kad remiantis Rokiškio krašto garbės piliečio vardo suteikimo ir apdovanojimo Rokiškio rajono savivaldybės mero padėkos raštu nuostatais būtų svarstoma ir skelbiama viešai mano asmens duomenys, kurie būtini pateikti Savivaldybės tarybai priimant sprendimą suteikti ar nesuteikti Garbės piliečio vardą.

Pareiškiu, kad šis sutikimas yra duotas laisva valia, suprantant tokio sutikimo davimo pasekmes, kartu tai yra rašytinis pareiškimas, jog aš esu informuotas apie savo asmens duomenų tvarkymo tikslus.

Šis sutikimas duodamas su sąlyga, kad informacija bus naudojama tik nurodytu tikslu.

Šis sutikimas sudaromas 1 egzemplioriumi lietuvių kalba, kuris saugomas Rokiškio rajono savivaldybės administracijoje.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas) (vardas ir pavardė)*